Batėgalos universalus daugiafunkcis centras

Jonavos rajono Batėgalos universalus daugiafunkcis centras – buvusi švietimo ir kultūros įstaiga, esanti Rodžių g. 12 Batėgaloje (Jonavos raj.). Įstaigos grupė – ikimokyklinio ugdymo mokykla [lietuvių kalba]]. Pagrindinė paskirtis – neformaliojo vaikų švietimo grupės universalus daugiafunkcis centras, kitos paskirtys – neformaliojo jaunimo ir suaugusiųjų švietimo grupės universalus daugiafunkcis centras. Nuo 2020 m. tai Kulvos Abraomo Kulviečio mokyklos skyrius.

 

Centre vykdomos programos: ikimokyklinio ugdymo programa, priešmokyklinio ugdymo programa, neformaliojo vaikų švietimo programa, neformaliojo suaugusiųjų švietimo programa. Pagrindinis Centro veiklos tikslas – tenkinti gyvenamosios vietovės įvairių interesų ir amžiaus grupių sportinius, edukacinius ir kultūrinius poreikius, užtikrinant ikimokyklinį ir priešmokyklinį ugdymą, neformalųjį švietimą ir laisvalaikio organizavimą.Įstaigos kodas – 190306453. Steigėjas – Jonavos rajono savivaldybės taryba.

Įstaigos pastato plotas 1259 m², kuriame yra sporto salė (viena didžiausių Jonavos rajone), aktų salė, treniruoklių kambarys, konferencijų kambarys (su reikiama įranga). Centre veikia Jonavos pirminės sveikatos priežiūros centro Batėgalos kaimo medicinos punktas, Jonavos rajono viešosios bibliotekos Batėgalos filialo biblioteka su skaitykla ir interneto prieiga, patalpomis naudojasi VO „Batėgalos bendruomenė“.

Centre dirba 16 darbuotojų.

Istorija 

1992 m. rugsėjo 1 d. įsteigta Batėgalos devynmetė mokykla. Nuo 1993 m. rugsėjo 1 d. Jonavos r. Batėgalos pagrindinė mokykla. Ji turėjo ir 10-ą klasę. 2012 m. rugsėjo 3 d. pakeistas įstaigos pavadinimas. Mokykla tapo Jonavos r. Batėgalos mokykla-daugiafunkciu centru, pirmąja tokio pobūdžio įstaiga Jonavos rajone. 2014 m. rugpjūčio 4 d. vėl pakeistas įstaigos pavadinimas – nuo tol veikė Jonavos r. Batėgalos universalus daugiafunkcis centras. 2020 m. centras uždarytas, jis tapo Kulvos Abraomo Kulviečio mokyklos skyriumi.

Direktoriai 
 2001 m. Danutė Aldona Mikalauskienė
 2006 m. Janina Vasilevaitė
 nuo 2012 m. Levutė Bradauskienė

Šaltiniai 

Jonavos rajono savivaldybės mokyklų skyriai